Peste 15 milioane de euro au fost investiți în noi hoteluri și infrastructură în Harghita
Harghita, județul care a avut parte de o creștere uriașă a turismului post-pandemic, a devenit un exemplu de succes pentru celelalte regiuni ale țării, potrivit unui comunicat emis redacției. În ultimul an, Harghita a beneficiat de investiții de peste 15 milioane de euro, Asociația Pro Economica fiind unul dintre pionii care au contribuit semnificativ la aceste finanțări, bani care au fost direcționați către construirea sau modernizarea unor hoteluri de lux, reabilitarea infrastructurii turistice și crearea unor facilități de agrement menite să atragă turiști din întreaga țară și din străinătate.